COM7 เด้ง 5% หลังราคาหุ้นเป็นขาลงนาน โบรกฯชี้ผลงานโตเด่น-รับอานิสงส์บาทแข็งค่า
COM7 เด้งเกือบ 5% หลังราคาหุ้นเป็นขาลงนาน โบรกฯชี้ผลงานโตเด่น-รับอานิสงส์บาทแข็งค่า ล่าสุด ณ เวลา 15.49 น. อยู่ที่ 13.50 บาท บวก 0.60 บาท หรือ 4.65% สูงสุดที่ 13.60 บาท ต่ำสุดที่ 12.90 บาท ด้วยมูลค่าซื้อขาย 112.04 ล้านบาท
22 ม.ค. 2562

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ล่าสุด ณ เวลา 15.49 น. อยู่ที่ 13.50 บาท บวก 0.60 บาท หรือ 4.65% สูงสุดที่ 13.60 บาท ต่ำสุดที่ 12.90 บาท ด้วยมูลค่าซื้อขาย 112.04 ล้านบาท

ทั้งนี้ ราคาหุ้น COM7 ปรับตัวขึ้น คาดนักลงทุนเข้าซื้อเก็งกำไรหลังราคาปรับตัวลงมาอย่างต่อเนื่อง ด้าน บล.ทิสโก้ ระบุในบทวิเคราะห์ว่า COM7 เป็นหนึ่งในหุ้นได้ประโยชน์บาทแข็งค่า รวมทั้งคาดว่าผลการดำเนินงานจะออกมาดี